На основу члана 27., 29.став 3. и 36. Закона о јавној својини („Службени гласник РС“,бр.72/2011, 88/2013,105/2014 и 108/2016) члана 46. Закона о локалној самоуправи („Службени гласник РС“, број 129/20007 и 83/2014) члана 3. и 22. став 3. Одлуке о општинском већу општине Гаџин Хан („Службени лист Града Ниша“, број 83/2008) и члана 3. Одлуке о условима прибављања и отуђења непокретности у јавној својини , отуђења покретних ствари у јавној својини давања у закуп у јавној својини и поступцима јавног надметања прикупљања писмених понуда и непосредне погодбе („Службени лист Града Ниша“, број 78/2013),

Општинско веће општине Гаџин Хан на седници одржаној 19.јуна 2017. године донело је

О Д Л У К У

о прибављању непокретности земљишта у корист јавне својине , без накнаде а ради успостављања јединстава власништва на објекту и грађевинском земљишту

Члан 1.

 Предмет ове Одлуке је грађевинско земљиште изван грађевинског подручја у својини Републике Србије на кп.бр. 1078 КО Доњи Душник и то:

-земљиште под зградом-објектом 305 м2 и

-земљиште уз зграду објекта 2472 м2

-укупно : 2777 м2 са обимом удела 1/1 по изводу листа непокретности број 37 КО Доњи Душник.

Члан 2.

Прибавити без накнаде непокретност из члана 1. Ове Одлуке у корист јавне својине ради успостављања јединиства власништва на објекту и грађевинском земљишту.

Члан 3.

Овлашћује се председник општине Гаџин Хан , Саша Ђорђевић , да у име и за рачун општине Гаџин Хан са Дирекцијом за имовину Републике Србије закључи уговор о преносу јавне својине без накнаде у корист општине Гаџин Хан и исти пред надлежним Јавним бележником потпише и овери.

О б р а з л о ж е њ е

Предметна непокретност прибавиће се без накнаде у јавну својину општине Гаџин Хан од Републике Србије из следећих разлога:

-ОШ „Витко и Света“ Гаџин Хан налази се на предметној парцели кп.бр. 1078 КО Доњи Душник и уписана је као јавна својина општине Гаџин Хан. Објекат је у лошем стању и планирана је његова реконструкција.

-Општина Гаџин Хан је конкурисала код Канцеларије за јавна улагања ради реконструкције и енергетске санације предметног објекта и исти се налази на списку пројеката који ће бити одобрени.

-Део објекта је дограђен касније и исти пре тога треба озаконити, а што није могуће док се не успостави јавна својина општине Гаџин Хан над земљиштем.

-Успостављањем јединства власништва над земљиштем и објектом на кп.бр. 1078 КО Доњи Душник омогућава се израда пројекта реконструкције и санације и издавање грађевинске дозволе.

Број : 351-301 /2017-III

У Гаџином Хану , 19. јуна 2017.године.

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

Саша Ђорђевић